REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

**INŠPEKTORAT REPUBLIKE SLOVENIJE ZA OKOLJE IN ENERGIJO**

URAD PREDSTOJNIKA

Dunajska cesta 58, 1000 Ljubljana T: 01 420 44 88

 E: gp.irsoe@gov.si

 [www.gov.si](http://www.gov.si)

Številka: 06180-53/2024-2

Datum: 8. 1. 2024

**POROČILO O REDNEM IN IZREDENEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Fructal d.o.o., Tovarniška cesta 7, 5270 Ajdovščina

**Naprava / lokacija:** Proizvodnja živil z obdelavo in predelavo surovin rastlinskega izvora na lokaciji Tovarniška cesta 7, 5270 Ajdovščina

**Datum pregleda:** 14. 2. 2023 in 3. 8. 2023

**Okoljevarstveno dovoljenje (OVD) številka:** 35407-13/2005-19 z dne 15. 1. 2007 s spremembami (v nadaljevanju: OVD)

**Usklajenost z OVD:** DA

V okviru rednega in izrednega inšpekcijskega pregleda naprave v zvezi z izpolnjevanjem določb pridobljenega OVD, ki so bile predmet nadzora na kraju naprave, so bile ugotovljene nepravilnosti, kršitve zakonsko določenih predpisov, ki so bili predmet inšpekcijskega nadzora ter kršitve določil veljavnega OVD. Zavezancu je bila v letu 2023 izdana ureditvena odločba v zadevi emisije hrupa v okolju. Zavezanec je v letu 2023 izpolnil izrek ureditvene odločbe.

V zvezi z emisijami snovi v vode je bilo ugotovljeno, da ima zavezanec na lokaciji dva izpusta odpadne vode iz naprave in da se na obeh iztokih izvaja obratovalni monitoring preko pooblaščenca. Iz Poročila o obratovalnem monitoringu odpadnih vod za podjetjeza leto 2022 je med drugim razvidno, da se vse tehnološke in sanitarne odpadne vode po kanalizacijskem omrežju vodijo v skupen iztok, ki je speljan na Čistilno napravo Ajdovščina (V1), da so po ločenem kanalizacijskem omrežju speljane odpadne vode iz kotlovnice od leta 2007 dalje, ki so speljane v kanalizacijo, ki je priključena na tehnološko čistilno napravo in da hladilne vode nastajajo v kompresorski postaji in pri hlajenju pasterizatorjev ter so speljane po ločenem kanalizacijskem omrežju na skupen iztok v potok Hubelj (V2). Razvidno je tudi, da se z enega dela dvorišča (odkrita ploščad) padavinska voda izpira v kanalizacijsko omrežje, ki je speljano na V1, iz drugega dela dvorišča pa gre padavinska voda na iztok V2 in naprej v vodotok Hubelj. Iz poročila je tudi razvidno, da se na obeh merilnih mestih izvajajo meritve, da se je na obeh merilnih mestih v letu 2022 v skladu z veljavnim OVD izvedlo predpisno število vzorčenj, da so bili merjeni vsi parametri določeni v veljavnem OVD in da se zagotavljajo na obeh merilnih mestih trajne meritve pretoka odpadne vode. Izvajajo se tudi meritve pretoka in količine odpadne vode. Razvidno je tudi, da na obeh merilnih mestih ni čezmernega obremenjevanja okolja, da niso presežene mejne vrednosti letnih količin onesnaževal določenih v OVD in da ne presega v veljavnem OVD predpisane mejne vrednosti noben merjeni parameter.

V zvezi z ravnanjem z odpadki je bilo ugotovljeno, da ima vsak proizvodni objekt in vsako skladišče na predmetni lokaciji svoje zabojnike za ločeno zbiranje odpadkov, ki se potem premestijo v sortirnico ločeno zbranih odpadkov, kjer jih prevzamejo pooblaščenci. Prav tako je bilo ugotovljeno, da se v sortirnici ločeno zbira vse vrste odpadkov, da so vsi zabojniki, v katerih se skladiščijo odpadki, tesni – ni odtekanja tekočin – ter da so vsi odpadki ustrezno označeni. Zavezanec vodi evidenco o ravnanju z odpadki glede na vrsto in količino odpadkov z veljavnimi evidenčnimi listi, oddaja odpadke samo slovenskim prevzemnikom, izdelan ima načrt gospodarjenja z odpadki in na ministrstvo posreduje vsa zahtevana poročila.

V zvezi z izpolnjevanjem obveznosti PRO (proizvajalčeva razširjena odgovornost) in vpisom v evidence proizvajalcev je bilo ugotovljeno, da je zavezanec vpisan v evidenco proizvajalcev embalaže in odpadne embalaže, da ločeno zbira različne vrste odpadne embalaže, da vodi evidenco o embalaži dani na trg RS, da kvartalno poroča nosilcu skupnega načrta in na Finančno upravo o količinah embalaže dane na trg RS in da zavezanec plačuje okoljsko dajatev ter embalažnino.

Ugotovljeno je bilo tudi, da je zavezanec vpisan v evidenco proizvajalcev VPPO (plastični proizvodi), da vodi evidenco o vseh plastičnih proizvodih danih na trg v RS in da ima zavezanec pogodbo z nosilcem skupnega načrta.

Prav tako je bilo ugotovljeno, da je zavezanec vpisan v evidenco proizvajalcev električne in elektronske opreme, da je v skupnem načrtu ravnanja z električno in elektronsko opremo in da polletno poroča podatke o dani električni in elektronski opremi na trg RS preko portala nosilca skupnega načrta, ta pa v njihovem imenu sporoči podatke na Finančno upravo.

V zvezi s hrupom v okolju je bilo ugotovljeno, da zavezanec v letu 2022 zaradi zadržanosti pooblaščenega izvajalca ni izvedel obratovalnega monitoringa hrupa v okolju. V letu 2023 je s strani pooblaščenca izvedel meritve. Iz Poročila o občasnem ocenjevanju hrupa v okolju, ki ga je izdelal pooblaščenec, je med drugim razvidno, da je zavezanec v času meritev obratoval s polno obremenitvijo, da na vseh merilnih mestih ni preseganj zakonsko določenih mejnih vrednosti za dnevni, večerni in nočni čas, da tudi dnevne, večerne in nočne konične ravni niso presežene in da je naslednje meritve potrebno izvesti leta 2026. Poročilo je bilo posredovano na ministrstvo.

**Zaključki / naslednje aktivnosti:** Naslednji redni inšpekcijski pregled bo opravljen v skladu s planom inšpektorata, izredni pa po potrebi.